
Naslov: Metka Resnik - naj poslovna sekretarka

Napoved za voditelja:

Letos so na posvetu za vodje pisarn že peto leto zapored podelili priznanja z nazivom Komunikacijska odličnost v poslovni asistenci za leto 2011. Strokovni ocenjevalci tako vsako leto nenapovedano in v različnih časovnih obdobjih preverjajo prijavljene kandidatke, ki jih prijavljajo seveda drugi in ne same. S tem želijo vzpodbujati komunikacijske veščine tajnic in poslovnih asistentk, saj je pri njih komunikacija s strankami zagotovo ena najpomembnejših nalog. Ta laskavi naslov je letos osvojila Metka Resnik, poslovna sekretarka v kabinetu župana občine Krško.

T- Iz Krškega GORAN ROVAN /

X- Snemalec in montažer Jože Grajžl /

Tako prihaja Metka Resnik vsako jutro med prvimi na svoje delovno mesto, vedno urejena in nasmejana.

T- METKA RESNIK /
X- poslovna sekretarka v kabinetu župana občine Krško /

»Delo poslovne sekretarke na občini Krško je zelo zanimivo in pestro, predvsem zato ker pokrivam dela, tajniška dela tako za župana, podžupanjo in direktorico občinske uprave. Poleg tega opravljam tudi dela na protokolu.«

Ob tem skrbi tudi za mednarodno sodelovanje, postreže goste in vsakemu skuša ustreči. Zato ni čudno, da jo imajo radi tudi sodelavci.

T- KLAVDIJA ŽIBERT /
X- Metkina sodelavka na občini Krško /
»Metka je zelo pozitivna osebnost, zelo nasmejana, zna s strankami, zlo v tem svojem stresnem delu zna pravo razmerje najdet in si vzame čas tudi za sodelavce, pa gre kdaj tudi z nami na kavo.«

To delo opravlja z veliko ljubeznijo že skoraj deset let.

T- METKA RESNIK /
X- poslovna sekretarka v kabinetu župana občine Krško /

»Zadnja tri leta so bila mogoče še poseben izziv za mene, zaradi tega ker je bil naš župan tudi poslanec v Državnem zboru in je bil zaradi tega tudi bolj zaseden in več časa v Ljubljani, tako da smo porabili bistveno več energije in truda in časa, da smo stranke prepričali in uskladili vse termine.«

T- FRANC BOGOVIČ /
X- župan občine Krško /
»Metka Resnik je odlična poslovna sekretarka, kateri res lahko zaupaš, kajti točno ve, katere so tiste naloge, za katere je pristojen župan, katere pa lahko rešijo tudi naši sodelavci.«

Ob napornem delu, ki pogosta traja pozno v noč, tudi ob nedeljah in praznikih, pa najde čas tudi zase.

T- METKA RESNIK /
X- poslovna sekretarka v kabinetu župana občine Krško /

»Največ energije mi da moja družina, predvsem sin in hčerka, ki ju dnevno vozim na njihove aktivnosti v glasbeno šolo in pa na rokomet. Poleg tega pa se ukvarjam tudi s plesom in pa z gledališko skupino, v kateri aktivno sodelujem, in pa s pohodništvom.«

Priznanje za najboljšo poslovno sekretarko Metki Resnik veliki pomeni, saj je to dokaz, da delo opravlja predano in vestno in da so to opazili tudi drugi.

